وفد بارق

وفد بارق بارگاہ نبوت میں حاضر ہوا۔
رسول اللہ  نے انہیں اسلام کی دعوت دی وہ لوگ اسلام لائے اور بیعت کی آپ نے انہیں ایک فرمان لکھ کر دیا
یہ فرمان محمد رسول اللہ  کی جانب سے بارق کے لیے ہے کہ نہ تو بارق سے بغیر دریافت کیے ان کے پھل کاٹے جائیں گے نہ جاڑے اور گرمی میں ان کے علاقے میں جانور چرائے جائیں گے۔ جو مسلمان چراگاہ نہ ہونے کی وجہ سے یا خود رو گھاس چرانے کے لیے ان کے پاس سے گزرے تو اس کی تین دن مہمانداری ان کے ذمہ ہوگی۔ جب ان کے پھل پک جائیں تو مسافر کو اتنے گرے پڑے پھل اٹھانے کا حق ہو گا جو اس کے شکم کو سیر کر دیں بغیر اس کے کہ وہ اپنے ہمراہ لاد کر لے جائے۔
گواہ ابو عبیدہ بن الجراح اور حذیفہ بن الیمانی تحریر ابی بن کعب نے کی۔

حوالہ جات 

وفود عرب